משרד התיאום הבין-קוריאני

משרד התיאום הבין-קוריאני (בקוריאנית: 남북공동연락사무소) היה משרד קישור משותף של צפון קוריאה ודרום קוריאה, שמוקם באזור התעשייה קסונג בצפון קוריאה.

בהיעדר יחסים דיפלומטיים רשמיים, פעל הבניין כשגרירות בפועל וסיפק ערוץ תקשורת ישיר לשתי המדינות.<ref></ref> בראשו עמד נציג צפון קוריאה ג'ון ג'ונג-סו, סגן יו"ר הוועדה לאיחוד השלום של המולדת ונציג דרום קוריאה, צ'ון היי-סונג, סגן שר משרד האיחוד של קוריאה הדרומית. בניין המשרדים בן ארבע הקומות נהרס על ידי צפון קוריאה ב-16 ביוני 2020. הוא היה פנוי מאז ינואר בשל מגפת הקורונה.
== היסטוריה ==
משרד הקישור המשותף הוקם כחלק מהצהרת פנמונג'ום שנחתמה על ידי מנהיג צפון קוריאה קים ג'ונג-און ונשיא דרום קוריאה מון ג'ה-אין ב-27 באפריל 2018, במהלך הפסגה הבין-קוריאנית 2018 בפנמונג'ום. המשרד היה ממוקם בבניין בן ארבע קומות ומרתף בשטח של 4498.57 מ"ר נבנה בשנת 2005 לצורך התייעצות ושיתוף פעולה. עלות הבנייה הייתה אז 8.0 מיליארד וון קוריאני (7.1 מיליון דולר) ששילמה ממשלת דרום קוריאה.<ref></ref> ב-11 באוקטובר 2018 דווח כי שוחזר מתקן לטיפול במים שישמש את משרד התיאום.<ref></ref> עד 25 באוקטובר 2018 הסתיימו השיפוצים והתיקונים בבניין בו נמצא המשרד.<ref name="Jeongmin Kim"></ref> ממשלת דרום קוריאה הוציאה 9.7 מיליארד וון קוריאני (8.6 מיליון דולר) על שיפוצים אלה.<ref></ref>

הפגישה הראשונה במשרד הקישור התרחשה בין נציגים משתי הקוריאות ב-22 באוקטובר 2018 וענתה בין היתר על שיתוף פעולה בין שתי הקוריאות.<ref></ref> במשרד התקיימה פגישה בין סגן שר התרבות, הספורט והתיירות של דרום קוריאה, רו טאה-קנג, לבין סגן השר הצפון קוריאני לתרבות גופנית וספורט, וון קיל יו ב-2 בנובמבר 2018. השיחות במשרד הביאו להצעות עבור נבחרת קוריאה מאוחדת באולימפיאדת 2020 ולקיים את אולימפיאדת הקיץ 2032 בשתי הקוריאות.<ref></ref><ref></ref> פגישה נוספת התקיימה ב-2 בנובמבר 2018 בין השר לאיחוד דרום קוריאה צ'ון הא-סונג לבין מקבילו בצפון קוריאה, ג'ון ג'ונג-סו. שני הגברים היו ראשי התיאום במשרד וכל אחד מהם משמש כראש התיאום מטעם מדינתם.<ref name="nov2joh"></ref><ref name="novchun"></ref> גם צ'ון וגם ג'ון דנו בשיתוף פעולה בפרויקטים שונים של קוריאה משותפת.

בשל אמצעים שננקטו כדי להכיל את מגפת הקורונה, המשרד נסגר ב-30 בינואר 2020.<ref></ref>

== הרס הבניין ==
ב-16 ביוני 2020 בשעה 2:50&nbsp;אחר הצהריים נהרס הבניין בן ארבע הקומות על ידי צפון קוריאה.<ref></ref> סוכנות הידיעות של צפון קוריאה, סוכנות הידיעות המרכזית הקוריאנית פרסמה הודעה בה נאמר כי "משרד הקישור נהרס בצורה טראגית בפיצוץ אדיר" וכי הוא משקף את "הלך הרוח של האנשים הזועמים" של ארצם.<ref></ref> ב-13 ביוני, שלושה ימים לפני הרס הבניין, קים יו-ג'ונג, אחותו של קים ג'ונג און, ניבאה את קריסת הבניין כנקמה על כישלונה של דרום קוריאה לנקוט צעדים נגד עריקים צפון קוריאה החיים בדרום קוריאה שהשתמשו בבלונים כדי לשלוח עלוני משטר נגד צפון קוריאה מעבר לגבול.<ref></ref><ref></ref>

ההרס חפף ליום השנה ה-20 לפסגה הבין-קוריאנית הראשונה בין קים דב-ג'ונג לקים ג'ונג-איל.<ref></ref> מצלמות מעקב בדרום קוריאה הראו שכאשר נהרס הבניין, בניין רב קומות שכן ששימש בעבר בכירים בדרום קוריאה קרס חלקית בשל עוצמת הפיצוץ.<ref></ref>

נשיא דרום קוריאה, מון ג'יאה-אין, הגיב בהגברת רמת הכוננות של צבא דרום קוריאה ואמר כי תהיה תגובה חמורה אם צפון קוריאה תמשיך להעלות את המתיחות.<ref name="Jeongmin Kim"/> בהצהרה שפרסם הבית הכחול, לשכת הנשיאות של דרום קוריאה, נכתב כי הרס הבניין "הוא מעשה הנוגד את הציפיות של מי שמבקשים לפתח יחסי דרום-צפון ולהסדיר את השלום בחצי האי הקוריאני" וכי "הממשלה מבהירה שהאחריות לכל מה שהתרחש בעקבות זאת היא לגמרי של הצפון."<ref name="Jeongmin Kim"/>

== ראו גם ==
* יחסי קוריאה הדרומית–קוריאה הצפונית
* איחוד קוריאה

== קישורים חיצוניים ==

* [https://www.youtube.com/watch?v=R5XscICbpG4&feature=emb_logo סרטון המציג את רגע הפיצוץ הבניין, Yonhapnews]
* בלומברג, [https://www.makorrishon.co.il/news/239467/ משרד פוצץ, חיילים חזרו לגבול: המשבר בין הקוריאות מחריף], מקור ראשון
* ספי פישמן ונטע בר, [https://www.israelhayom.co.il/article/771425 צפון קוריאה פוצצה את "השגרירות" של הדרום], ישראל היום

== הערות שוליים ==

קטגוריה:יחסי קוריאה הדרומית – קוריאה הצפונית
קטגוריה:ניסיונות פיוס בין-קוריאניות